‘‘लकदाउन’ जानायनिफ्राय रिसार्स खालामनो मोनैनि आंनि मबाइलआ दि बन्द’ जाना दं… नोंसोर दाबो मिथियाखै नामा? लकदाउन जानायनि सानसे सिगाङावनो माथो आं रैमालिनो बाजि रांनि रिसार्ज खालामना होदोंमोन…., बे दानो जोबबाय?’ थुफ्रानि खोथाया जोबस्लाबैयावनो रैमालिआ बुंबाय…. ‘नोंनि बाजिल’ रांनि रिसार्जआलाय मा बेसे दिन थांगोन सानदों नोंलाय …? खोब थाङोब्ला सानबासो थांगोन आर’…।‘ रैमालिनि खोथायाव जेबो फिन होयालासिनो थुफ्राया फाफ्लिआव लानाय बेसाद आबुं जलंगाखौ गावनो संग्रा खथायाव दोनहैबाय। मानोना थुफ्राया मोजाङैनो मिथिखागौ दि सानसे बेलासेबो बिसि लम्बारिआ गावनि आखाइनिफ्राय हाथाइनि बेसाद लायस’ बायनाय एबा दोनहैस’ बायनाय हुदा गैखाया।